فى فتره الحكم التانيه بتاعة السلطان الناصر فرج بن برقوق (1406-1412) حصل تمرد فى الشام ضد السلطه فى مصر و نصب نايب حلب "" عبد الله جكم "" نفسه سلطان فى حلب و اتلقب بالملك العادل و أيده نواب الدوله فى الشام ماعادا الأمير شيخ المحمودى اللى كان نايب السلطنه فى طرابلس. لكن تمرد جكم اللى اتسلطن بطريقه مش شرعيه وقت وجود سلطان شرعى فى مصر مادامتش كتير حيث ان راجل تركمانى قتله بعد حوالى شهرين. لما اتقتل جكم استمر التمرد ضد السلطان فرج و اتحد الأمير شيخ و الأمير نوروز نايب الشام ضده فخرج يحاربهم لكن قدروا يمسكوا الخليفه العباسى المستعين بالله العباس و يجبروه على انه يخلع السلطان فرج فعمل كده و اتقبض على السلطان فرج و اتعدم. بعد قتل فرج اتفقوا على تنصيب الخليفه سلطان فوافق بعد ما اشترط عليهم كذا شرط كان اهمها انه يفضل خليفه حتى لو اتخلع بعد كده من السلطنه فوافقوا و سلطنه الأمير شيخ فى القاهره و بايعه الأمير نوروز و هو فى الشام. حكم الخليفه المستعين كان شكلى حيث ان الامير شيخ كان بيتحكم فيه ، و فضل الوضع على كده ست شهور لغاية ما الأمير شيخ قدر يخلعه بحجة وجود اضطرابات و فساد العربان و نصب نفسه مكانه بلقب الملك المؤيد ، و حدد اقامة الخليفه و عيلته فى جزء من قلعة الجبل لغاية ما عزله و سجنه فى اسكندريه و عين بداله الخليفه المعتضد بالله أبو الفتح داود.

التشعب التطوري هو زيادة فى تنوع الاصناف او التباين المورفولوجي. سواء نتيجة لتغيرات تكيفية او بسبب حاجات طرأت عليها من العالم الخارجي. التشعب ممكن يأثر على فرع حيوي واحد او كذا فرع حيوي وممكن يبقى سريع او متدرج. اكتر تشعب تطوري مشهور هو تشعب الثدييات الحقيقية اللى حصل بعد انقراض الديناصورات على طول فى نهاية العصر الطباشيري من 65 مليون سنة. فى الوقت ده كانت الثدييات الحقيقية غالبا صغيرة وبتتغذى على الحشرات وكانت مشابهه فى الشكل والحجم لحيوان الشرو (الزباب) دلوقتي. فى عصر الايوسين (58 مليون سنة) كانوا اتطوروا لانواع مختلفة زي الخفافيش والحيتان والحصنة.

موقف المقريزى من الملك المؤيد و انتقاده ليه سجله المؤرخ ابن إياس بقوله : "" وغالب المؤرخين أثنوا عليه فى التاريخ إلا الشيخ تقى الدين المقريزى، فإنه حط عليه بمساوىء كثيرة "" . على عكس المقريزى بيقول ابن إياس : "" وكانت الناس فى أيامه فى لهو وفرح ومخلعه"" .

الملك الظاهر ابو الفتح ططر الظاهرى ( 1366 - القاهره، 21 ديسمبر 1421 ) ، تامن سلاطين الدوله المملوكيه الجركسيه فى مصر. اتنصب سلطان على مصر فى 8 اغسطس 1421 ، و اتسمى ططر لإن عادة الجراكسه كانت تسمية المولدين على اسم اول واحد يدق باب بيتهم بعد ولادة العيل. لما اتولد ططر كان اول واحد يدق الباب راجل ططرى فسموه ططر. ططر كان السلطان المملوكى الوحيد اللى اتنصب فى الشام مش فى مصر .

مع الإزدهار الإقتصادى شافت السعوديه اذهار ثقافى و تعليمى. السعويه فيها النهارده جامعات كتيره على مستوى عالى و السعوديين المتفوقين بقوا بيدرسوا و بيكملوا دراساتهم فى ارقى جامعات العالم. ده سبب ظهور فئه من السعوديين على مستوى عالى من العلم و الثقافه.

الواحات الداخلة واحده من واحات الصحراء الغربية فى مصر وبتتبع محافظة الوادى الجديد تمتد 8 كم من الشرق للغرب و 25 كم من الشمال للجنوب. وبتقع على الطريق الواصل بين الفرافره فى الشمال والخارجة فى الشرق.

فى عصر الدوله المملوكيه كان المهندسين بيتلقبو بـ "" شاد العمائر "" و كانو بيشرفو على العماير السلطانية زى السرايات و البيوت و الأسوار و غيرها حسب ما السلطان عايز. عادة شاد العماير كان امير عشره ( يعنى امير من الطبقة التالته تحت أمرته عشر فرسان و ساعات عشرين ، و من اصحاب الدرجه دى كان بيخرج الولاه الصغيريين و رؤسا الموظفين ).